Kragonderbreking in PTA-middestadArgieffoto Lindela Mashigo, woordvoerder van die metroraad, het gesê ŉ gebarste waterpyp by die Pretoriase stadsaal het veroorsaak dat kragkabels en –panele onder water is en dat dit tot ŉ kragonderbreking in die middestad gelei het. “Daar word vermoed dat ŉ onbekende persoon die waterpype wou steel en dit sodoende beskadig het,” het Mashigo gesê. Verskeie strate waaronder Kgosi Mampuru, Nana Sita, Skietpoort, Princes Park, Freedom Park, Jacob Mare, Schubart, Visagie, Charlotte Maxeke en Bosman word geraak deur die kragonderbreking. “Die stad se tegnici en loodgieters is besig met herstelwerk,” het Mashigo gesê.